Üldkohtu 30. aprilli 2025. aasta määrus – Crédit agricole jt versus SRB
(2019. aasta ex ante osamaksed)
(kohtuasi T-488/19)1
(Majandus- ja rahaliit – Pangandusliit – Krediidiasutuste ja teatavate investeerimisühingute ühtne kriisilahenduskord – Ühtne kriisilahendusfond – Ühtse Kriisilahendusnõukogu otsus 2019. aasta ex ante osamaksete arvutamise kohta – Algselt vaidlustatud akti tühistamine – Otsuse tegemise vajaduse osaline äralangemine – Põhjendamiskohustus – Õigus olla ära kuulatud – Õigusnormi rikkumine – Ilmne hindamisviga – Õigusvastasuse väide – Osaliselt ilmselgelt õiguslikult põhjendamatu hagi)
Kohtumenetluse keel: prantsuse
Pooled
Hagejad: Crédit agricole SA (Montrouge, Prantsusmaa) ja teised 48 hagejat, kelle nimed on toodud kohtumääruse lisas (esindajad: advokaadid A. Gosset-Grainville ja M. Trabucchi)
Kostja: Ühtne Kriisilahendusnõukogu (esindajad: C. De Falco ja C. Flynn, keda abistasid advokaadid H.-G. Kamann, F. Louis, G. Barthet ja V. Del Pozo Espinosa de los Monteros)
Kostja toetuseks menetlusse astujad: Euroopa Parlament (esindajad: C. Ionescu Dima, L. Visaggio ja J. Etienne), Euroopa Liidu Nõukogu (esindajad: M. Chavrier, J. Bauerschmidt, E. d’Ursel ja A. Westerhof Löfflerová), Euroopa Komisjon (esindajad: D. Triantafyllou)
Ese
ELTL artikli 263 alusel esitatud hagis paluvad hagejad tühistada neid puudutavas osas Ühtse Kriisilahendusnõukogu (SRB) 16. aprilli 2019. aasta otsus SRB/ES/SRF/2019/10 ühtsesse kriisilahendusfondi tehtavate 2019. aasta ex ante-osamaksete arvutamise kohta ning kriisilahendusnõukogu 8. augusti 2022. aasta otsus SRB/ES/2022/47, millega tühistatakse kriisilahendusnõukogu 16. aprilli 2019. aasta otsus SRB/ES/SRF/2019/10 ühtsesse kriisilahendusfondi tehtavate 2019. aasta ex ante osamaksete kohta osas, milles see puudutab selle otsuse I lisas nimetatud finantsinstitutsioone ja arvutab välja nende institutsioonide 2019. aasta ex ante osamaksed ühtsesse kriisilahendusfondi.
Resolutsioon
Vajadus teha otsus nõude kohta tühistada Ühtse Kriisilahendusnõukogu (SRB) 16. aprilli 2019. aasta otsus SRB/ES/SRF/2019/10 ühtsesse kriisilahendusfondi tehtavate 2019. aasta ex ante-osamaksete arvutamise kohta on ära langenud.
Jätta hagi ülejäänud osas rahuldamata.
Jätta Crédit agricole SA ja teiste hagejate, kelle nimed on toodud lisas, kohtukulud nende endi kanda ja mõista neilt välja kriisilahendusnõukogu kohtukulud.
Jätta Euroopa Parlamendi, Euroopa Liidu Nõukogu ja Euroopa Komisjoni kohtukulud nende endi kanda.
____________
1 ELT C 295, 2.9.2019.